Diari Oficial de la Generalitat Valenciana


Sumari del DOGV 3526, del 28-06-1999 (1999/4743)

ACORD de 27 d'abril de 1999, de la Comissió Territorial d'Urbanisme de València, relatiu a la modificació número 25, xalet de Vives, del Pla General d'Ordenació Urbana de Llíria.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4743


Data del document
:   27-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Llíria
    * pla d'urbanisme

ACORD de 27 d'abril de 1999, de la Comissió Territorial d'Urbanisme de València, relatiu a la modificació número 25, xalet de Vives, del Pla General d'Ordenació Urbana de Llíria. [1999/S4743]
  
Vist l'expedient remés per l'Ajuntament de Llíria referit a la modificació número 25, xalet de Vives, del Pla General d'Ordenació Urbana, i de conformitat amb els següents:
  
Antecedents de fet
  
Primer
  
El projecte se sotmeté a informació pública mitjançant acord del Ple de l'Ajuntament en sessió el dia 1 d'octubre de 1998. Després del pertinent període d'exposició pública, en el qual no es presentaren al·legacions, s'aprovà provisionalment pel mateix òrgan en data 2 de febrer de 1999. L'expedient complet té entrada en el Registre de la Comissió Territorial d'Urbanisme de València amb data 8 de febrer 1999.
  
Segon
  
El projecte consta de memòria, informe arqueològic, conveni urbanístic i plans d'informació i d'ordenació.
  
Tercer
  
L'objecte de la modificació és permetre que al solar que dóna al carrer de Sant Vicent es puguen construir sis plantes més àtic, i que al solar que dóna al carrer del Duc de Llíria es puguen construir cinc plantes més àtic. En l'actualitat el Pla General d'Ordenació Urbana estableix per als dits solars una alçària màxima de sis plantes.
  
La modificació es justifica en l'aparició de restes arqueològiques d'època ibera i romana la protecció de la qual es fa necessària. Al mateix temps, com a conseqüència de l'ordenació proposada i del conveni subscrit entre l'Ajuntament i els propietaris, es qualifiquen de dotació pública i se cedeixen per la propietat els dos soterranis on es troben les restes arqueològiques, amb adopció de les mesures per a garantir l'accés a aquests.
  
Quart
  
Durant la tramitació de l'expedient s'ha sol·licitat informe, amb data 10 de febrer de 1999, a la Direcció General de Patrimoni de la Conselleria de Cultura, Educació i Ciència, sense que fins a la data es tinga constatació de la seua emissió.
  
Cinqué
  
Llíria té el Pla General d'Ordenació Urbana aprovat definitivament per la Comissió Territorial Provincial d'Urbanisme en sessió del 25 de novembre de 1985, i s'han tramitat fins a la data gran nombre de modificacions, cosa que, unit a l'obsolet de l'instrument de planejament general vigent, ha produït que la Comissió Territorial d'Urbanisme de València indicara a l'Ajuntament la procedència de procedir a la revisió del Pla General.
  
Sisé
  
La Comissió Informativa de la Comissió Territorial d'Urbanisme de València, en sessió del 21 d'abril de 1999, emeté informe relatiu al projecte que tractem, i compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa, a l'efecte del compliment d'allò que s'ha preceptuat en l'article 27 de la Llei Reguladora de l'Activitat Urbanística.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei Reguladora de l'Activitat Urbanística.
  
Quart
  
Cal destacar que a Llíria, donada les peculiaritats que en matèria arqueològica es donen en el seu terme municipal i principalment en el seu nucli urbà, s'han adoptat solucions semblants a la que ara se sotmet a consideració, i s'han justificat les modificacions proposades per la necessitat de preservar la riquesa arqueològica i cultural encara que això supose donar un tractament singular als immobles afectats. Amb aquest tipus de modificacions el que s'aconsegueix és permetre el gaudi públic dels jaciments, i evitar al mateix temps, costoses expropiacions dels solars afectats i conjugar l'interés públic i el privat.
  
Cinqué
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals i de les seues modificacions de municipis de menors de 50.000 habitants, de conformitat amb allò que s'ha disposat en l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 10.a, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat anterioment, la Comissió Territorial d'Urbanisme, en sessió del 27 d'abril, de 1999 acorda aprovar definitivament la modificació número 25, xalet de Vives, del Pla General d'Ordenació Urbana de Llíria.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de l'endemà de la data de la recepció de la present notificació.
  
Tot això sense perjuí que es puga exercitar qualsevol altre recurs que estime oportú.
  
València, 27 d'abril de 1999.- El secretari de la Comissió Territorial d'Urbanisme: José Manuel Palau Navarro.